paragraph_text: Enema of the State je treći i najpoznatiji studijski album američkog punk sastava Blink-182. Objavljen je 1. lipnja 1999., te su se na njemu našli hitovi What's My Age Again?, All the Small Things i Adam's Song, koji su kasnije uvršteni i na njihovu kompilaciju najvećih hitova. To je ujedno bio i prvi album koji su snimili s bubnjarom Travisom Barkerom. S prodanih više od 12 milijuna primjeraka diljem svijeta, postao je najprodavaniji album sastava, te treći najprodavaniji pop punk album svih vremena (iza albuma Green Daya Dookie i American Idiot). Na omotu albuma nalazi se porno glumica Janine Lindemulder, odjevena kao medicinska sestra.